Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). 

1.	Identifikácia verejného obstarávateľa:

Názov:	           Mesto Košice
                           Trieda SNP 48/A, 040 11 Košice    	
zastúpený:          Miestny podnik služieb s.r.o, Košice 	
IČO:		31 687 067
Štatutárny orgán:	Ing. Ondrej Vargic, konateľ
Sídlo:		Rastislavova 65, 040 01 Košice

Kontaktná osoba: Ing. Ondrej Vargic
Telefón:                055/ 622 85 75

2.	Názov predmetu výzvy:

„Výmena laminátového povrchu bazéna – projektová dokumentácia“

3.	Stručný opis predmetu zákazky:

Predmetom zákazky je vypracovanie projektovej dokumentácie:
-  starého stavu z hľadiska pôdorysu jestvujúceho stavu a zachytenie rezu jestvujúceho 
   stavu,
-  nového riešenia pôdorysu a rezu,
- vypracovanie rozpočtu s rozpisom položiek jednotlivých prác s výkaz výmer.
Riešením projektovej dokumentácie je výmena  fóliovania laminátového bazéna, výmena  betonáž dna bazéna s dodržaním  správneho uhla a s vyspádovaním dna k dnovým tryskám. Výmena sa rozvodov a všetkých trysiek a mriežky.

4.	Predpokladaná hodnota zákazky (bez DPH): 1.200,- €

5.	Základné zmluvné podmienky: podľa prílohy č. 1 Návrh zmluvy o dielo 

6.	Lehota na predkladanie dokladov a ponúk: do 30.09.2015 do 09:00 hod.

7.	Stanovenie ceny: podľa prílohy č. 1 Návrh zmluvy o dielo

Do ceny je potrebné zapracovať všetky náklady spojené s úplným, vecným a odborným splnením záväzkov vyplývajúcich z návrhu zmluvy a jej príloh.
Cenu je potrebné spracovať na základe požadovaného rozsahu uvedeného v tejto výzve. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. Jednotkové ceny a cenu za predmet zákazky uvedie uchádzač zaokrúhlene na dve desatinné miesta. 
Cena zákazky ako celku nemôže presiahnuť finančný limit 1 200,- eur bez DPH.

Záujemcom odporúčame požiadať o obhliadku miesta pre overenie a získanie potrebných informácií, ktoré sú nevyhnutné na prípravu a spracovanie projektovej dokumentácie a cenovej ponuky. Výdavky spojené s obhliadkou miesta idú na ťarchu záujemcu. O obhliadku je možné požiadať do 24.09.2015 do 10:00 hod.

Kontaktná osoba verejného obstarávateľa: Ing. Ondrej Vargic, konateľ  
Miestny podnik služieb s.r.o., Košice, Rastislavova 65, 040 01 Košice  
Tel. č.:  055/622 85 72
E-mail: vargic@mpskosice.sk 

8.	Predkladanie dokladov a ponuky:

Ponuku je potrebné doplniť do tabuľky – príloha č. 2 k výzve – „Formulár - Ponuka uchádzača“. Ponuky sa predkladajú v slovenskom jazyku. Ponuku uchádzač doručí spolu s dokladmi, ak sú požadované na adresu: Miestny podnik služieb s.r.o., Rastislavova 65, 040 01 Košice v lehote na predkladanie ponúk. Ponuky zaslané po termíne, na inú adresu, inak, v inom jazyku, alebo ak všetky doklady nebudú predložené podľa požiadaviek uvedených v tejto výzve alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. 

Ponuka musí byť predložená za celý predmet zákazky.

9.	Podmienky účasti:

V ponuke je potrebné predložiť:

Doklady:

1.	Doklad: Oprávnenie na vykonávanie predmetu zákazky - projekčné služby (výpis z obchodného registra, resp. živnostenského registra – nepostačuje vytlačená kópia z webovej stránky Obchodného registra, resp. Živnostenského registra) a pod. 
Podmienka účasti: Uchádzač musí byť oprávnený projektovať požadovanú službu.

2.	Doklad: Zoznam referencií o poskytnutých službách za predchádzajúce 3 roky. V zozname uvádzať obchodné meno alebo názov, sídlo a identifikačné číslo odberateľa, názov zákazky, a ak z názvu nie je zrejmý predmet aj stručná identifikácia (opis) predmetu, cena ( s DPH, ak je platcom DPH) lehota dodania plnenia ( začatie a ukončenie – minimálne mesiac a rok), meno kontaktnej osoby odberateľa pre overenie informácií s jej telefonickým kontaktom a e-mailovou adresou. Zoznam musí byť podpísaný uchádzačom, jeho štatutárnym orgánom alebo členom štatutárneho orgánu alebo osobou oprávnenou konať za uchádzača. 

3.	Doklad: Autorizačné osvedčenie podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Uchádzač musí preukázať, že má na poskytnutie predmetu zákazky k dispozícii minimálne jednu odborne spôsobilú osobu s požadovaným autorizačným osvedčením a to ako autorizovaný architekt alebo autorizovaný stavebný inžinier na vykonávanie komplexných architektonických a inžinierskych služieb a súvisiaceho technického poradenstva alebo ekvivalent. 
Vzor príloha č.2 – Formulár A „Zoznam poskytnutých služieb“. Zoznam bude podpísaný uchádzačom, jeho štatutárnym orgánom alebo členom  štatutárneho orgánu alebo osobou oprávnenou konať za uchádzača.
Podmienka účasti: Uchádzač musí preukázať, že za  požadované obdobie t.j. od 01.01.2010 do 31.12.2014 poskytol služby rovnakého resp. obdobného charakteru a zložitosti ako je  predmet zákazky.

4.	Doklad: 
Osvedčenie o odbornej spôsobilosti  vydané Slovenskou komorou stavebných inžinierov podľa zákona SNR č. 138/1992 Zb. o autorizovaných architektoch a autorizovaných stavebných inžinieroch  v znení neskorších predpisov – odborné zameranie inžinierske stavby alebo iný  ekvivalentný doklad.  

Podmienka účasti: Uchádzač musí preukázať, že minimálne 1 osoba, ktorá bude priamo zodpovedať  za projektovanie  stavebných prác má odbornú spôsobilosť na výkon takejto činnosti.

10.	Kritéria na hodnotenie ponúk sú: Cena.

Spôsob hodnotenia kritéria je nasledovný: Úspešným uchádzačom bude ten, kto splní všetky podmienky účasti a zároveň bude mať najnižšiu prijateľnú celkovú cenu za celý predmet zákazky vyjadrenú v eurách vrátane DPH – pridelí sa mu prvé miesto v poradí. Ostatným uchádzačom sa pridelí poradie vzostupne podľa výšky ponúkanej ceny od najnižšej ceny po najvyššiu cenu.  

11.	Prijatie ponuky:

Úspešný uchádzač bude vyzvaný na predloženie návrhu zmluvy o dielo, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s výzvou alebo jeho ponukou alebo bude mať neprijateľné podmienky,  verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

 Ing. 0ndrej  Vargic
          konateľ 
  MPS s.r.o. Košice

Prílohy k Výzve na predkladanie ponúk:
Príloha č. 1 

1.	Návrh zmluvy o dielo s príslušnými prílohami:
1.ZoD - Opis, technické požiadavky
2.ZoD – Zoznam projektových  služieb uskutočnených za posledných 3 rokov

Príloha č. 2 

2.	Ponuka  uchádzača - vzor